I dag, til gengæld, er der håb. Måske.



Nicolas skal til møde i fogedretten. Han håber, han kan få rettens ord for, at han er økonomisk insolvent. Det vil betyde, at kreditorerne ikke må kontakte ham i et halvt år, og det er det, han drømmer om.



Hvis bare det sker, vil Nicolas kunne få lidt fred. En pause fra det hele.



For Nicolas skylder penge væk. Mange. Mere end en halv million kroner. Gælden er til huslån, tab på hussalg, forbedringslån, alt sådan noget. Og så selvfølgelig til kviklånsfirmaerne.



Som mange andre unge danskere har Nicolas lånt penge af firmaerne, der reklamerer med hurtige lån, og som gennem de seneste år er blevet udbredte i Danmark. Penge, som han nu ikke kan betale tilbage, og hvor gælden bare er vokset og vokset. Faktisk skylder han nu kviklånsfirmaerne op mod 200.000 kroner.